'टिकटॉक की मधुबाला' ने धमाकेदार अंदाज से जीता सबका दिल, कहा- यह तो केवल मस्ती के लिए है- देखें Video  
'टिकटॉक की मधुबाला' ने अपने अंदाज से जीता सबका दिल
वीडियो देख नजर नहीं हटा पाएंगे 
'मरियम खान रिपोर्टिंग लाइव' में एक्ट्रेस ने निभाया था किरदार
TikTok Ki Madhubala: बॉलीवुड की धमाकेदार एक्ट्रेस मधुबाला (Madhubala) ने अपनी शानदार फिल्मों से सिनेमा के जगत में अलग ही पहचान बनाई हुई है. उनकी फिल्में हों या गाने, लोग आज भी उन्हें काफी पसंद करते हैं. हाल ही में मधुबाला के कुछ वीडियो सोशल मीडिया पर खूब वायरल हो रहे हैं. इन वीडियो में मधुबाला का अंदाज और उनके एक्सप्रेशंस तारीफ के लायक हैं. लेकिन हैरान करने वाली बात यह है कि यह भारतीय सिनेमा की मधुबाला नहीं हैं. बल्कि टिकटॉक की मधुबाला (TikTok Ki Madhubala) है, जिन्होंने बॉलीवुड की मधुबाला का अवतार लिये सोशल मीडिया पर धमाल मचा रखा है. 





टिकटॉक की यह मधुबाला  (Madhubala) कोई और नहीं, बल्कि स्टार प्लस पर आने वाले शो 'मरियम खान रिपोर्टिंग लाइव' की एक्ट्रेस प्रियंका कंडवाल (Priyanka Kandwal) हैं. उन्होंने इस सीरियल में मरियम की बहन का किरदार निभाया था. लेकिन इनके इस किरदार से ज्यादा लोग उनके इन धमाकेदार वीडियो को खूब पसंद कर रहे हैं. टिकटॉक के अलावा प्रियंका कंडवाल ने अपने यह वीडियो ट्विटर पर भी साझा किये. इसे पोस्ट करते हुए प्रियंका ने बताया कि ये सब केवल मस्ती के लिए है. इसके अलावा प्रियंका कंडवाल ने अपनी पोस्ट के जरिए लोगों का धन्यवाद भी किया. 
Pagli Haan pagli #madhubala#Bollywood#oldsong#classic#hindimovies thank you everyone for liking my videos on madhubala ji songs. Definitely she is magic so no comparison it's just for fun. I made these videos without thinking that you people would really appreciate.  pic.twitter.com/z1JVGZC35I

Dekhne main Bhola hai dil ka Salona ???? #oldsong#madhuba#blackandwhite#hindimovies#BollywoodActress#Bollywoodpic.twitter.com/pzQUyRU7Z1

प्रियंका कंडवाल (Priyanka Kandwal) के यह वीडियो देखकर एक बार को कोई भी हैरान रह जाएगा, क्योंकि वीडियो में उनके पहनावे से लेकर उनका स्टाइल हर चीज बिल्कुल मधुबाला  (Madhubala) की तरह ही है. उनके स्टाइल से इतर प्रियंका कंडवाल का चेहरा और उनकी मुस्कान भी काफी हदतक मधुबाला से मिलती है. उनके वीडियो को देखकर एक यूजर ने कमेंट भी किया था, 'आप मधुबाला से बहुत मिलते-जुलते हैं, आपके हावभाव, मुस्कुराहट और लुक्स, कमाल हैं.' वहीं, दूसरे यूजर ने लिखा, 'पहली नज़र में यह लड़की मधुबाला की तरह दिखती है'